М. І. Кулак прымаў актыўны ўдзел у навукова-метадычнай рабоце кафедры. Вынікі прымянення ў курсе тэарэтычнай механікі прыкладаў разліку спецыяльных лясных машын і прылад, у тым ліку і распрацаваных у праблемнай навукова-даследчай лабараторыі комплекснай перапрацоўкі драўнянай сыравіны (НІЛ КПДС), былі адлюстраваны ў шматлікіх навукова-метадычных артыкулах.